গত তিনদিনের টানা বৃষ্টিপাতের ফলে চরম দুর্ভোগে পড়েছে রাজধানীসহ সারা দেশের মানুষ। ঢাকার অনেক এলাকা গতকাল সারা দিনই পানিতে ডুবে ছিল। চলাচল করতে গিয়ে সিএনজি চালিত অনেক যানবাহনকে রাস্তায় ইঞ্জিন বন্ধ হয়ে যেতে দেখা যায়। বিশেষ করে সিএনজি অটোরিকশা বেশি ছিল। অবশ্য সিএনজি চালিত কিছু প্রাইভেট কারও বন্ধ হয়ে যায়। মোটর সাইকেলের সাইল্যান্সারের পাইপ কিছুটা নিচু থাকায় অনেক মোটরসাইকেলও বন্ধ হয়ে যায়।বর্ষণে ঢাকা মহনগরীর বিভিন্ন মহাসড়ক থেকে গলিপথজুড়ে সৃষ্ট জলাবদ্ধতা সৃষ্টি হওয়ায় থমকে গেছে নগরবাসীর জীবন-চিত্র। টানা বৃষ্টিপাতের ফলে ঘর হতে বের হতে পারছে না মানুষজন। বিভিন্ন রাস্তায় জলাবদ্ধতার কারণে ও যানবাহনের অপ্রতুলতার কারনে দুর্ভোগে পড়েছেন কর্মজীবী মানুষ। বিশেষ করে নিম্ন আয়ের মানুষের কাজে যেতে চরম বিড়ম্বনার শিকার হচ্ছে। প্রায় প্রতিটি রাস্তায় জলাবদ্ধতার কারনে রাস্তার মাঝখানে গাড়ি ও সিএনজি অটো রিকশা বন্ধ হয়ে যাচ্ছে ফলে সৃষ্টি হচ্ছে তীব্র জানজট।রাজধানীতে দেখা দিয়েছে চরম জনদুর্ভোগ। বিশেষ করে সমস্যায় পড়তে হচ্ছে শিক্ষার্থী ও অফিসগামী মানুষদের। তাছাড়া খেটে খাওয়া মানুষ, বিশেষ করে যারা ফুটপাত বা খোলা জায়গায় ব্যবসা-বাণিজ্য করে জীবিকা নির্বাহ করেন, তারা পড়েছেন সংকটে।এদিকে,গত শুক্রবার দিবাগত রাতে বর্ষণের কারণে রাজধানীর অধিকাংশ রাস্তা-ঘাট পানির নিচে তলে গেছে। ফলে আজ ছুটির দিন হওয়া সত্ত্বেও যানজট সৃষ্টি হচ্ছে। এতে ভোগান্তির মাত্রা আরো বেড়েছে।রাজধানীর মিরপুর, গ্রিনরোড, বসুন্ধরা সিটির পেছনের রাস্তা, তেজকুনি পাড়া, তেজতুরী বাজার, খিলগাঁও, গোড়ান, বাসাবো, নয়াপল্টন, কাকরাইল, মৌচাক, মগবাজারের ভেতরের দিকে গলি, ফার্মগেট থেকে কারওয়ান বাজার, ধানমন্ডি, মহাখালী, যাত্রাবাড়ী, বিজয় সরণিসহ অধিকাংশ সড়কই পানিতে তলিয়ে রয়েছে। কোথাও হাঁটু পানি, আবার কোথাও কোমর পানি জমে রয়েছে